Thor S. Larsen

Thor S. Larsen  (født 26. februar 1939 i Trondheim) er en norsk biolog, som har arbeidet internasjonalt med forvaltning av miljø og naturressurser. Han er særlig kjent for sitt arbeid med isbjørn og var en pådriver for inngåelsen av Isbjørnavtalen i 1973.«Navn i norsk forskning. Han utfordrer de store», Aftenposten, morgenutgaven 28. april 2000, s. 10.

Larsen studerte ved Universitetet i Oslo, der han i 1966 ble cand.real. Etter dette fortsatte han studiene ved University of Minnesota i USA. Larsen ble i 1985 dr.philos. ved Universitetet i Oslo. I 1972 begynte Larsen ved Norsk Polarinstitutt, der han var leder for biologisk avdeling fram til 1985. Etter å ha arbeidet i Norconsult, var han fra 1985 til 1988 førsteamanuensis ved Institutt for internasjonale miljø- og utviklingsstudier - Noragric. Larsen ble senere professor II ved Noragric. Han arbeidet så for Norad i Zambia til 1990, da han vendte tilbake til Norsk Polarinstitutt som forskningsdirektør. I 1991 ble han spesialrådgiver i Norad, før han i 1995 ble leder for senter for internasjonale miljø- og utviklingsstudier ved Norges landbrukshøgskole. Fra 2001 var han forsker ved UMB og rådgiver for UNEP/GRID-Arendal.CV , UMB.

Larsen har forsket på dyrebestander i polarområdene så vel som i tropiske strøk. Han begynte studier av isbjørn på Svalbard på midten av 1960-tallet.«Veteran overvåket isbjørnhi», forskning.no, 7. juni 2009. Larsen har i sitt internasjonale virke vært særlig opptatt av forvaltning av miljø og naturressurser.

Larsen er tildelt den nederlandske utmerkelsen Den gylne arks orden.«"Isbjørn-Larsen" har satt spor etter seg», Aftenposten, morgennummeret 9. mars 2000, s. 20.

 Referanser 

Kategori:Norske biologer
Kategori:Personer tilknyttet Norges miljø- og biovitenskapelige universitet
Kategori:Personer fra Trondheim kommune
Kategori:Fødsler i 1939